Publication: Magyar Közlöny
Issue: MK-1999-70 (Year: 1999, Number: 70)
Era: 1990-2004
Section: a 31/1999. (VIII. 6.) EüM—FVM együttes rendelethez
Paragraph Index: 679

3. A GLP felügyelőnek ellenőriznie kell, hogy: 3.1. a megfelelő-e a minőségbiztosítási egység vezetőjének és a személyzetnek képzettsége; 3.2. a minőségbiztosítási egység a vizsgálatokat végző személyzettől függetlenül működik-e; 3.3. miként ütemezi és végzi a minőségbiztosítási egység az ellenőrzést, hogyan kíséri figyelemmel a vizsgálatok kritikus fázisait, és milyen erőforrások állnak a rendelkezésére az ellenőrzés és a folyamatos figyelemmel kísérés megvalósításához; 3.4. a tételes ellenőrzéshez rövid ideig tartó vizsgálatok esetén végeznek-e szúrópróbaszerűen ellenőrzést; 3.5. milyen mélységű és terjedelmű minőségbiztosítási ellenőrzést végeznek a vizsgálat gyakorlati fázisaiban; 3.6. milyen minőségbiztosítási módszerekkel gondoskodnak a nyers adatok és a végeredmények összhangjáról; 3.7. tájékoztatják-e a vizsgálóhely vezetőségét a vizsgálati eredmények minőségét vagy hitelességét vélhetően csorbító hiányosságokról; 3.8. hiányosságok feltárásakor milyen intézkedéseket tesznek; 3.9. ellenőrizheti-e a minőségbiztosítási egység szerződéses vizsgálóhelyeken végzett vizsgálatok vagy kísérleti fázisok végrehajtását; 3.10. részt vesz-e, illetve milyen szerepet tölt be a minőségbiztosítási egység a szabványműveleti előírások korszerűsítésében. VI. Helyiségek

Source: https://magyarkozlony.hu/hivatalos-lapok/4664456b6ca43ff86a2a2b6982a59c6fccf07275/dokumentumok/31c1a3f32db4c620634c8207553b5a3a23dbf7ef/letoltes